

VI. évf. 33. szám **Évközi 18. vasárnap** 2019. augusztus 4.

**Elit egy éves bentlakásos katolikus missziós iskola**

**2020 szeptemberétől indul Budapesten** a francia Jeunesse-Lumiere (<https://www.jeunesse-lumiere.com/vie-fraternelle-c14r9>) **egy éves bentlakásos katolikus missziós iskolának a magyar változata**, melyben komoly képzési és elmélyülési lehetőséget szeretnénk adni azoknak a fiataloknak, akiknek Krisztus evangéliuma van az életük középpontjában, és hivatást éreznek arra, hogy átadják másoknak is az örömhírt. A francia iskola vezetőjének, Daniel-Ange atyának a meghívására 5 magyar fiatal megy ki most ősztől Franciaországba, ők indítják be majd 2020-tól itt nálunk ezt az evangelizációs, missziós iskolát. Végső soron nem más ez, mint noviciátus a keresztény életre, az életszentségre, Isten Országa örömhírének ünneplésére és továbbadására.

**Most kedzik összegyűjteni azokat a fiatalokat, akik a 2020/21-es tanévben** részt vennének ebben a képzésben. Ez ügyben Roska Péter atyát kell keresni, az email: [roska.peter@katolikus.hu](mailto:roska.peter@katolikus.hu), a mobil? +36305175651.

**Néhány részlet** a Pratlongban (googlemaps: Pratlong, Esperausses, France) lévő Jeunesse-Lumiere missziós iskoláról: 35 év alatt 900 fiatal végzett itt, közülük 44-en lettek papok, 80-an szerzetesek, és 250-en itt találták meg életük párját. Az itt töltött egy év alatt a fiatalok a „szerelem cölibátusában” élnek, ami azt jelenti, hogy itt nem fejezik ki esetlegesen felébredő romantikus érzelmeiket. Mobil és internet használatát önkéntesen minimálisra korlátozzák. Szinte szerzetesi ima-rendben mélyülnek el, pénteki napokon böjtöt és teljes csöndet tartanak, az egyházi év ritmusát szép és kreatív dramaturgiával kísérik. Komoly teológiai, antropológiai és missziós képzést kapnak kiváló előadóktól, évente négy alkalommal összesen 6-7 hetet missziós gyakorlatokon vesznek részt. A 22 fiatalt és az előző évből itt maradt 5 vezető fiatalt számos lelki vezető segíti, akikhez havonta eljutnak. Több elkötelezett felnőtt segítő és a szentéletű nyugdíjas Daniel-Ange atya él még a missziós ház közelében, mely nagyon szép természeti környezetben van. A ház körüli és a háztartási munkákat csoportokba osztva a fiatalok végzik. Nagyon vidám és felszabadult közösségi légkört tapasztalható itt. Anyagilag a Gondviselésre támaszkodnak, adományokból és saját munkájukból élnek. A fiatalok az év kezdetén felveszik a kapcsolatot saját plébánosukkal, és/vagy megyéspüspökükkel, év végén pedig beszámolnak neki a képzés tapasztalatairól, és jelzik nyitottságukat az evangélium továbbadására. Nemzetközi missziós iskola ez, sok országból valók a résztvevők, a szervezők pedig nagy szeretettel várják már a magyarokat! A missziós év nagyon hasonlít az Emmánuel közösség missziós évéhez azzal a különbséggel, hogy ez nem egy lelkiségi mozgalomhoz, hanem az egyházmegyékhez kötődik.

**HIRDETÉSEK**

Bercelen a 5. csoport takarít.

Templomainkban kapható az Újraépítve c. könyv. Szeretettel ajánljuk a hívek figyelmébe.

A Berceli Templomba sekrestyést, a plébániára irodistát, a Szent Miklós Közösségi Házba takarítót illetve programszervezőt keresünk. Érdeklődni e-mailben és telefonon lehet. Irodista hiányában a hivatali ügyintézés kizárólag előre egyeztetett időpontban lehetséges.

2019.08.05. H Szűz Mária római főtemplomának felszentelése (Havas Boldogasszony)

18:00 Szentségimádás a Galgagutai Templomban

18:00 Szentségimádás a Becskei Templomban

2019.08.06. K URUNK SZÍNEVÁLTOZÁSA

08:30 Szentmise a Szécsénkei Templomban

2019.08.08. Cs 17:30 Szentségimádás a Berceli Templomban

2019.08.09. P A KERESZTRŐL NEVEZETT SZENT TERÉZIA BENEDIKTA (EDITH STEIN) SZŰZ ÉS VÉRTANÚ, EURÓPA TÁRSVÉDŐSZENTJE

08:30 Szentmise a Berceli Templomban (EWTN, BonumTV)

2019.08.10 Sz. SZENT LŐRINC DIAKÓNUS ÉS VÉRTANÚ

11:00 Szentmise Magulya Borka Mária keresztelése Galgaguta Temp.

15:00 Baglyas Tamás és Baglyas Nóri házasságkötése a Szilaspogonyi Templomban

**2019.08.11. V 08:30 Szentmise a Berceli Templomban**

**Évk. 10:30 Igeliturgia a Galgagutai Templomban**

**19. vas. 10:30 Szentmise a Becskei Templomban**

**12:00 Szentmise a Szécsénkei Templomban**

**12:00 Igeliturgia a Nógrádkövesdi Templomban**

**2019.08.14. Sz 16:30 Vigíliai Szentmise a Vanyarci Templomban**

**18:00 Vigíliai Igeliturga a Nógrádkövesdi Templomban**

**2019.08.15. Cs SZŰZ MÁRIA MENNYBEVÉTELE (NAGYBOLDOGASSZONY) Parancsolt ünnep, vagyis kötelező a szentmisén résztvenni!**

**08:30 Szentmise a Berceli Templomban (KatolikusTV)**

**16:30 Szentmise a Becskei Templomban**

**18:00 Szentmise a Galgagutai Templomban**

**18:00 Igeliturgia a Szécsénkei Templomban**

2019.08.17. Sz 15:30 Szentmise a Vanyarci Templomban

**2019.08.18. V 08:30 Szentmise a Berceli Templomban**

**NB! 09:00 Igeliturgia a Becskei Templomban**

**NB! 09:30 Szentmise a Szécsénkei Templomban**

**10:30 Szentmise a Galgagauta Templomban**

**NB! 11:00 Szentmise a Nógrádkövesdi Polgármesteri hivatal előtt főcelebráns Farkas Zsombor erdélyi atya**

**11:00 Búcsúi Szentmise a Kóvári (Becske testvérfalu) Templomban**

2019.08.19. H 16:30 Vigíliai Szentmise a Becskei Templomban

18:00 Vigíliai Szentmise a Szécsénkei Templomban

2019.08.20. K SZENT ISTVÁN KIRÁLY MAGYARORSZÁG FŐVÉDŐSZENTJE

08:30 Szentmise a Berceli Templomban

09:00 Igeliturgia a Nógrádkövesdi Templomban

10:30 Igeliturgia a Galgagutai Templomban

10:30 Búcsúi Szentmise Őrhalomban és templomszentelés

2019.08.23-25 Kovászoló (Ifjúsági vezetőképző) Bercelen a Szent Miklós Közösségi Házban (Sajnos egyetlen berceli fiatal sem jelentkezett)

2019.08.24. Sz 10:00 Marton Zsolt püspökké szentelése és beiktatása Váci Székesegyház

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005